گدامڙي

گدامڙي (Tamarind) کي هندستانيءَ ۾ امِلي، فارسيءَ ۾ تمر هندي ۽ انگرزيءَ ۾ ٽامرنڊس چوندا آهن. هيءَ کٽاڻ لاءِ مصالح جي ڪم ۾ ايندي آهي.
هي تمام وڏو وڻ ٿئي ٿو ۽ جتي ڪٿي ٿئي ٿو. مئي ۾ ڦر پچائي ٿو ۽ فيبروريءَ ۾ گل ڪري ٿو. ان جا ٻه ٽي قسم آهن: هڪڙو کٽو ڦر وارو، ٻيو مٺي ڦر وارو ۽ ٽيون ڳاڙهي ڦر وارو. پويون قسم سڀ کان عمدو آهي. هن جون ڦريون ٿين ٿيون. عمدي قسم جون ڦريون ته آچار ۽ مربي ۾ ڪم اينديون آهن.

وڻ ٻج مان ٿو ٿئي، پر جي باغ جي ڪم لاءِ ننڍو قد جو ڪرڻو هجي ته گوٽيءَ جي تجويز ڪجي. ڏيهي ماڻهو چوندا آهن ته جتي هي وڻ هوندو آهي، اتي آسپاس اڪثر بيماري رهندي آهي.ڪتاب: باغ ۽ باغباني؛ ليکڪ: مرزا قليچ بيگ؛ايڊيشن:1960؛پبلشر: سنڌي ادبي بورڊ ڄامشورو

حوالا

زمرو:وڻ
زمرو:مصالحا
زمرو:سنڌ جا وڻ
زمرو:آئي يو سي اين خطري کان دور جنسن جي ڳاڙهي فهرست